《宿灵岩》
宋代·张揆

再见祇园树，流光二十年。
依然山水地，况是雪霜天。
阁影移寒日，钟声出暝烟。
微官苦奔走，一宿亦前缘。

作者简介：齐州历城人，祖籍范阳，字贯之。举进士。历北海县尉、大理寺丞、国子监直讲，以尚书度支员外郎直史馆。擢天章阁待制兼侍读，累迁右谏议大夫，进龙图阁直学士。积官至翰林侍读学士、知审刑院。出知齐州卒。性刚狷，阔于世务，然好读书。有《太玄集解》。